เทศบัญญัติเทศบาลตำบลเชิงทะเลเทศบัญญัติเทศบาลตำบลเชิงทะเลเรื่องกำหนดจำนวนที่จอดรถยนต์และรถจักรยานยนต์ของอาคารบางชนิดหรือบางประเภทลักษณะและขนาดที่จอดรถยนต์รถจักรยานยนต์ ที่กลับรถยนต์ และทางเข้าออกของรถยนต์พ.ศ. ๒๕๕๘ อาศัยอำนาจตามความในมาตรา ๑๐ (๑) และมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลเชิงทะเล โดยความเห็นชอบของสภาเทศบาลตำบลเชิงทะเลผู้ว่าราชการจังหวัดภูเก็ต คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลเชิงทะเล เรื่องกำหนดจำนวนที่จอดรถยนต์และรถจักรยานยนต์ของอาคารบางชนิดหรือบางประเภทลักษณะและขนาดของที่จอดรถยนต์รถจักรยานยนต์ ที่กลับรถยนต์ และทางเข้าออกของรถยนต์พ.ศ. ๒๕๕๘ข้อ ๒ เทศบัญญัติฉบับนี้ใช้บังคับในเขตเทศบาลตำบลเชิงทะเลอำเภอถลาง จังหวัดภูเก็ตข้อ ๓[๑] เทศบัญญัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ให้กำหนดประเภทของอาคารซึ่งต้องมีที่จอดรถที่กลับรถ และทางเข้าออกของรถไว้ ดังต่อไปนี้(๑) โรงมหรสพ ภัตตาคาร ห้างสรรพสินค้า สำนักงาน อาคารขนาดใหญ่ห้องโถงของภัตตาคารหรืออาคารขนาดใหญ่ที่มีลักษณะที่กำหนดในข้อ ๒ แห่งกฎกระทรวง ฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมก่อสร้างอาคารพุทธศักราช ๒๔๗๙(๒) โรงแรมตามกฎหมายว่าด้วยโรงแรม ที่มีห้องพักตั้งแต่ ๓๐ ห้องขึ้นไป(๓) อาคารชุดตามกฎหมายว่าด้วยอาคารชุด(๔) อาคารอยู่อาศัย(๕) ห้องโถงของโรงแรมตาม (๒)ข้อ ๕ จำนวนที่จอดรถต้องจัดให้มีตามกำหนด ดังต่อไปนี้(๑) โรงมหรสพ ภัตตาคาร ห้างสรรพสินค้า สำนักงานและห้องโถงของภัตตาคารหรืออาคารขนาดใหญ่ต้องจัดให้มีจำนวนที่จอดรถยนต์ตามกำหนดที่กำหนดในข้อ ๓ (๒) (ก) (ง) (จ) (ฉ) และ(ช) แห่งกฎกระทรวง ฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙(๒) โรงแรมที่ห้องพักไม่เกิน ๑๐๐ ห้อง ให้มีที่จอดรถยนต์ไม่น้อยกว่า๕ คัน สำหรับห้องพัก ๓๐ ห้องแรก ส่วนที่เกิน ๓๐ ห้อง ให้คิดอัตรา ๑ คันต่อ ๑๐ ห้องเศษของ ๑๐ ให้คิดเป็น ๑๐ ห้อง โรงแรมที่มีห้องพักเกิน ๑๐๐ ห้อง ให้มีที่จอดรถยนต์ตามอัตราที่กำหนดในวรรคหนึ่งสำหรับห้องพัก ๑๐๐ ห้องแรก ส่วนที่เกิน ๑๐๐ ห้อง ให้คิดอัตรา ๑ คันต่อ ๑๕ ห้องเศษของ ๑๕ ห้อง ให้คิดเป็น ๑๕ ห้อง(๓) อาคารชุดตามกฎหมายว่าด้วยอาคารชุด ให้มีที่จอดรถยนต์ไม่น้อยกว่า๑ คันต่อ ๒ ห้องชุด เศษของ ๒ ห้องชุด ให้คิดเป็น ๒ ห้องชุด(๔) อาคารอยู่อาศัยรวม ให้มีที่จอดรถไม่น้อยกว่า ๑คันต่อพื้นที่อาคาร ๒๔๐ ตารางเมตร เศษของ ๒๔๐ ตารางเมตร ให้คิดเป็น ๒๔๐ ตารางเมตร(๕) ห้องโถงของโรงแรมตามข้อ ๔ (๕) ให้มีที่จอดรถยนต์ไม่น้อยกว่า ๑คันต่อพื้นที่ห้องโถง ๓๐ ตารางเมตร เศษของ ๓๐ ตารางเมตร ให้คิดเป็น ๓๐ ตารางเมตร(๖) อาคารขนาดใหญ่ให้มีที่จอดรถยนต์ตามจำนวนที่กำหนดของแต่ละประเภทของอาคารที่ใช้เป็นที่ประกอบกิจการในอาคารขนาดใหญ่นั้นรวมกันหรือให้มีที่จอดรถยนต์ไม่น้อยกว่า ๑ คัน ต่อพื้นที่อาคาร ๑๒๐ ตารางเมตร เศษของ ๑๒๐ตารางเมตร ให้คิดเป็น ๑๒๐ ตารางเมตร ทั้งนี้ ให้ถือที่จอดรถยนต์จำนวนที่มากกว่าเป็นเกณฑ์อาคารขนาดใหญ่ที่มีลักษณะเป็นตึกแถวสูงไม่เกินสี่ชั้นต้องมีที่จอดรถยนต์อยู่ภายนอกอาคารหรืออยู่ในห้องใต้ดินของอาคารไม่น้อยกว่า ๑คันต่อ ๒ ห้องอาคารขนาดใหญ่ตามวรรคหนึ่งต้องจัดให้มีที่จอดรถจักรยานยนต์ด้วยโดยจำนวนที่จอดรถจักรยานยนต์ให้คำนวณจากพื้นที่ร้อยละสิบของพื้นที่จอดรถยนต์ทั้งหมดตามที่กำหนดในเทศบัญญัตินี้โดยที่จอดรถจักรยานยนต์หนึ่งคันต้องเป็นพื้นที่สี่เหลี่ยมผืนผ้าไม่น้อยกว่า๑.๕๐ เมตร ยาวไม่น้อยกว่า ๒.๕๐ เมตรข้อ ๖ ลักษณะและขนาดของที่จอดรถยนต์ที่กลับรถยนต์และทางเข้าออกของรถยนต์สำหรับอาคารบางชนิดหรือบางประเภทให้เป็นไปตามที่กำหนดในกฎกระทรวงฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙ และกฎกระทรวงฉบับที่ ๔๑ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒ข้อ ๗ อาคารที่มีอยู่ก่อนแล้วหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่หากจะดัดแปลงหรือเปลี่ยนแปลงการใช้อาคารดังกล่าวต้องปฏิบัติตามเทศบัญญัตินี้ข้อ ๘ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนแปลงการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลเชิงทะเลรักษาการตามเทศบัญญัตินี้ประกาศณ วันที่ ๕ สิงหาคม พ.ศ. ๒๕๕๘สุนิรันดร์รชตะพฤกษ์นายกเทศมนตรีตำบลเชิงทะเลปริยานุช/ผู้จัดทำ๔ กันยายน ๒๕๕๘วิศนี/ผู้ตรวจ๙ กันยายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๐๐ ง/หน้า ๑๑/๓๑ สิงหาคม ๒๕๕๘